# 除夕祝福诗句

来源：网络 作者：前尘往事 更新时间：2024-05-09

*【除夕诗词】　　《元日》　　王安石　　爆竹声中一岁除，　　春风送暖入屠苏。　　千门万户曈曈日，　　总把新桃换旧符。 　　《守岁》　　苏轼　　欲知垂尽岁，有似赴壑蛇。　　修鳞半已没，去意谁能遮。　　况欲系其尾，虽勤知奈何。　　儿童强不睡，相守...*

【除夕诗词】

　　《元日》

　　王安石

　　爆竹声中一岁除，

　　春风送暖入屠苏。

　　千门万户曈曈日，

　　总把新桃换旧符。

　　《守岁》

　　苏轼

　　欲知垂尽岁，有似赴壑蛇。

　　修鳞半已没，去意谁能遮。

　　况欲系其尾，虽勤知奈何。

　　儿童强不睡，相守夜欢哗。

　　晨鸡且勿唱，更鼓畏添挝。

　　坐久灯烬落，起看北斗斜。

　　明年岂无年，心事恐蹉跎。

　　努力尽今夕，少年犹可夸。

　　《除夜作》

　　高适

　　旅馆寒灯独不眠，客心何事转凄然?

　　故乡今夜思千里，霜鬓明朝又一年。

　　《除夜》

　　文天祥

　　乾坤空落落，岁月去堂堂;

　　末路惊风雨，穷边饱雪霜。

　　命随年欲尽，身与世俱忘;

　　无复屠苏梦，挑灯夜未央。

　　《甲午元旦》

　　(清)孔尚任

　　萧疏白发不盈颠，守岁围炉竟废眠。

　　剪烛催干消夜酒，倾囊分遍买春钱。

　　听烧爆竹童心在，看换桃符老兴偏。

　　鼓角梅花添一部，五更欢笑拜新年。

　　《辛巳除夕》

　　(当代)钱钟书

　　不容灯火尽情明，禁绝千家爆竹声。

　　几见世能随历换，都来岁尚赚人迎。

　　老饥驱去无南北，永夜思存遍死生。

　　好办杯盘歌拊缶，更知何日是升平。

　　《守岁》

　　(唐)李世民

　　暮景斜芳殿，年华丽绮宫。

　　寒辞去冬雪，暖带入春风。

　　阶馥舒梅素，盘花卷烛红。

　　共欢新故岁，迎送一宵中。

　　《除夕》

　　(唐)史青

　　今岁今宵尽，明年明日催。

　　寒随一夜去，春逐五更来。

　　气色空中改，容颜暗里回。

　　风光人不觉，已著后园梅。

　　《田家元日》

　　(唐)孟浩然

　　昨夜斗回北，今朝岁起东;

　　我年已强壮，无禄尚忧农。

　　桑野就耕父，荷锄随牧童;

　　田家占气候，共说此年丰。

　　《卖痴呆词》

　　(唐)范成大

　　除夕更阑人不睡，厌禳钝滞迫新岁;

　　小儿呼叫走长街，云有痴呆召人卖。

　　《除夜》

　　(唐)来鹄

　　事关休戚已成空，万里相思一夜中。

　　愁到晓鸡声绝后，又将憔悴见春风。

　　《元日玉楼春》

　　(宋)毛滂

　　一年滴尽莲花漏，碧井屠苏沉冻酒。

　　晓寒料峭尚欺人，春态苗条先到柳。

　　佳人重劝千长寿，柏叶椒花芬翠袖。

　　醉乡深处少相知，只与东君偏故旧。

　　《春节看花市》

　　林伯渠

　　迈街相约看花市，却倚骑楼似画廊;

　　束立盆栽成列队，草株木本斗芬芳。

　　通宵灯火人如织，一派歌声喜欲狂，

　　正是今年风景美，千红万紫报春光。

　　《蟋蟀》

　　诗经·唐风

　　蟋蟀在堂，岁聿其莫。今我不乐，日月其除。

　　无已大康，职思其居。好乐无荒，良士瞿瞿。

　　蟋蟀在堂，岁聿其逝。今我不乐，日月其迈。

　　无已大康，职思其外。好乐无荒，良士蹶蹶。

　　蟋蟀在堂，役车其休。今我不乐，日月其慆。

　　无已大康，职思其忧。好乐无荒，良士休休。

　　《共内人夜坐守岁》

　　南朝梁·徐君倩

　　欢多情未及，赏至莫停杯。酒中喜桃子，粽里觅杨梅。

　　帘开风入帐，烛尽炭成灰，勿疑鬓钗重，为待晓光催。

本DOCX文档由 www.zciku.com/中词库网 生成，海量范文文档任你选，，为你的工作锦上添花,祝你一臂之力！